สังคมข่าวหุ้น
ดัชนีตลาดหุ้นไทยปิดที่ระดับ 1,557.87 จุด ลดลง 4.50 จุด มูลค่าการซื้อขาย 54,581.06 ล้านบาท ติดตามตัวเลขเศรษฐกิจจีน และประเทศสำคัญ
ดัชนีตลาดหุ้นไทยปิดที่ระดับ 1,557.87 จุด ลดลง 4.50 จุด มูลค่าการซื้อขาย 54,581.06 ล้านบาท ติดตามตัวเลขเศรษฐกิจจีน และประเทศสำคัญ
11 ก.ค. 2565

ดัชนีตลาดหุ้นไทยปิดที่ระดับ 1,557.87 จุด ลดลง 4.50 จุด มูลค่าการซื้อขาย 54,581.06 ล้านบาท ติดตามตัวเลขเศรษฐกิจจีน และประเทศสำคัญที่จะทยอยออกมา รวมถึงผลประกอบการของบริษัทจดทะเบียนที่จะทยอยออกมา โดยจะเริ่มจากกลุ่มแบงก์ที่จะประกาศเป็นกลุ่มแรก …
RATCH-BGRIM ลุยจัดตั้งบริษัทร่วมทุน SIA เดินหน้าลงทุนโครงการโรงไฟฟ้าพลังนํ้าเซกอง 4A และ 4B ใน สปป.ลาว กำลังการผลิตรวม 355 เมกะวัตต์ มูลค่าโครงการประมาณ 835 ล้านเหรียญสหรัฐ หลัง กพช. เคาะรับซื้อไฟแล้ว อายุสัญญา 27 ปี กำหนด COD ในปี 2576
FPI ส่งซิกผลงานครึ่งปีหลังแนวโน้มสดใส เดินหน้าเปิดตลาดใหม่เจาะตลาดยุโรป ประเดิม “อังกฤษ-ฝรั่งเศส” แย้มศึกษาแผนลงทุนธุรกิจ “EV BIKE” ในอินเดีย ล่าสุดได้ดูแลในส่วนผลิตชิ้นส่วนพลาสติก 5 หมื่นคัน มูลค่ารวมกว่า 280 ล้านรูปี สามารถผลิตส่งมอบได้เดือนละประมาณ 5,000-6,000 คัน สั่งซื้อเครื่องจักรในไลน์ฉีดลงที่อินเดียอีก 3 เครื่อง ช่วยสนับสนุนการเติบโตได้ต่อเนื่องในอนาคต คาดหนุนรายได้ปีนี้โตตามนัด 10%
AMR ปักธงปี 2565 รายได้ 2,000 ล้านบาท เพิ่มขึ้นกว่า 40% ตามแผน หลังตุนงานในมือแน่น 2,064 ล้านบาท บุก EV Charger Station รถจักรยานยนต์ไฟฟ้า วางเป้าติดตั้งครบ 1,000 แห่งในปี 2566 แย้มอยู่ระหว่างศึกษาการเข้าซื้อกิจการธุรกิจที่เกี่ยวข้องกับสาธารณูปโภคด้านพลังงาน-สิ่งแวดล้อม ผลักดันการเติบโตได้ในอนาคต
ตลาดหลักทรัพย์แห่งประเทศไทย ปลดเครื่องหมาย SP หุ้น HYDRO ที่ดำเนินธุรกิจรับก่อสร้างและรับบริหารจัดการงานวิศวกรรมสิ่งแวดล้อม ได้แก่ ระบบผลิตน้ำ, ระบบบำบัดน้ำเสีย, ระบบกำจัดขยะ และการแปรรูปวัสดุเหลือใช้ให้เป็นพลังงานทดแทน ให้กลับเข้ามาเทรดในตลาด mai ได้ตั้งแต่วันที่ 12 ก.ค.นี้ หลังมีการลดทุนจดทะเบียนเพื่อล้างขาดทุนสะสมไปแล้ว
ADVANC แจ้งลูกค้า AIS ที่มีตั๋วเข้าชมการแข่งขัน “แมนเชสเตอร์ ยูไนเต็ด” ปะทะ “ลิเวอร์พูล” ในวันที่ 12 ก.ค.นี้ ลงทะเบียนยืนยันการรับวัคซีนป้องกันโควิด-19 ล่วงหน้าก่อนเข้าชมการแข่งขัน ย้ำ AIS ได้ลิขสิทธิ์แบบเอ็กซ์คลูซีฟรายเดียวในไทยในการถ่ายทอดสด สามารถดาวน์โหลดและเช็คเวอร์ชันของแอปฯ ตั้งแต่วันนี้เพื่อเป็นการเตรียมความพร้อมเข้าชมการแข่งขันแบบจัดเต็มผ่านทาง AIS PLAY ในทุกช่องทาง
TFG เตรียมออกและเสนอขายหุ้นกู้เพื่อพัฒนาสังคมของบริษัทจำนวน 2 ชุด มูลค่าไม่เกิน 1,400 ล้านบาท อัตราดอกเบี้ยคงที่ประมาณ 4-4.60% ต่อปี จะเสนอขายต่อผู้ลงทุนสถาบันและผู้ลงทุนรายใหญ่ ระหว่างวันที่ 11-12 ก.ค. และวันที่ 14 ก.ค.นี้ หวังนำเงินไปให้บริษัทย่อยกู้เพื่อใช้สำหรับซื้อวัตถุดิบจากท้องถิ่นทั้งจำนวน ด้าน “ทริสเรทติ้ง” จัดอันดับความน่าเชื่อถือของบริษัทอยู่ที่ BBB แนวโน้ม “คงที่” เมื่อวันที่ 29 มิ.ย. 2565
บอร์ด BEM เคาะจ้าง CK ผู้ถือหุ้นใหญ่ รับงานซ่อมบำรุงและปรับปรุงโครงสร้างและงานระบบทางพิเศษ 3 สายทาง รวม 9 รายการ วงเงิน 1,078 ล้านบาท เริ่มดำเนินการเดือน ก.ค.นี้ ระยะเวลาดำเนินงาน 17 เดือน แจงเหตุผลเสนอราคามาต่ำกว่าที่ปรึกษาประเมิน แถมเป็นผู้ก่อสร้างทางพิเศษ 3 สายนี้อยู่แล้ว มีประสบการณ์-เครื่องมือ ทำงานได้ทันที